**Opis predmetu zákazky**

**Názov zákazky:**

„Chemikálie a spotrebný materiál pre projekt Spencer“ - 72

**Technické vlastnosti:**

**Časť 1**

|  |  |  |  |  |
| --- | --- | --- | --- | --- |
| **Poradové číslo** | **Názov a popis položky** | **Opis** |  **M.J.**  | **Množstvo** |
| **1.** | **FB Essence US origin (napr. 10803-034** **alebo ekvivalent spĺňajúci parametre opisu)\*** | FB Essence z hovädzieho a konského séra. Obsahujúce patentovanú zmes doplnkov s obsahom vitamínov, minerálov a rastových faktorov. Použitie na kultiváciu cicavčích adherentných aj suspenzných bunkových línií. Produkt nemeniaci morfológiu kultivovaných buniek a poskytujúci reprodukovateľné výsledky. Možnosť zmiešať v pomere 1:1 s FBS. V jednom balení 500 ml. Exspirácia minimálne 9 mesiacov odo dňa dodania. |  Balenie | 3 |
| **2.** | **GrowDex-T multipack (napr. 200.103.305 alebo ekvivalent spĺňajúci parametre opisu)\*** | GrowDex-T hydrogél pripravený na priame použitie. Hydrogél možný zmiešať priamo s bunkami a kultivačným médiom. Neobsahujúci žiadnu živočíšnu zložku. Pri použití nevyžadujúci žiadny krok gélovania alebo zosieťovania. Poskytujúci osvedčené riešenie min. pre automatizáciu a vysokovýkonný skríning. GrowDex umožňujúci použitie na 3D kultiváciu buniek ako sú min. napr. sféroidy a organoidy, v personalizovanej medicíne, regeneračnej medicíne, príprave modelov orgánov na čipe, pre štúdie liečiv. Jedno balenie GrowDex-T obsahujúce 3 striekačky s objemom 5 ml, dokopy 15 ml. Exspirácia minimálne 9 mesiacov odo dňa dodania. | Balenie  | 2 |
| **3.** | **GrowDex 5ml syringe + GrowDase 2.5 ml combo pack (napr. 100.103.905 alebo ekvivalent spĺňajúci parametre opisu)\*** | Jedno balenie obsahujúce hydrogél GrowDex (objem 5 ml) a enzým GrowDase (2,5 ml). GrowDex - hydrogél vyrobený z nanofibrilovanej celulózy (NFC), napodobňujúci extracelulárnu matrix (ECM) a podporujúci rast a diferenciáciu kultivovaných buniek. Bez obsahu živočíšnej zložky. Pre automatizáciu a vysokovýkonný skríning. GrowDex umožňujúci použitie min. na 3D kultiváciu buniek pre sféroidy a organoidy, v personalizovanej medicíne, regeneračnej medicíne, príprave modelov orgánov na čipe, pre štúdie liečiv a ďalšie. GrowDex hydrogél vyrábaný podľa normy ISO13485. GrowDase enzým rozkladajúci hydrogél GrowDex® v jednoduchom jednokrokovom procese. Bunkové štruktúry ako sú sféroidy, organoidy alebo biopsie, sú zachované a enzým nemá žiadny vplyv na životaschopnosť alebo funkčnosť buniek. Uvoľnené bunky možné ďalej použiť na analýzy expresie génov alebo proteínov, v prietokovej cytometrii alebo pre budúce experimenty. Exspirácia minimálne 9 mesiacov odo dňa dodania. |  Balenie  | 3 |
| **4** | **Technical Buffer pH 4.01, 7.00. 10.01 sachets, 3 x 10 ks vrecúšok po 20 ml (napr. 662-0544** **alebo ekvivalent spĺňajúci parametre opisu)\*** | Jedno balenie obsahujúce vrecúška určené na kalibráciu pH metra (v jednom balení 3x10 ks vrecúšok s rôznym pH, každé vrecúško s objemom 20 ml). Jedno balenie obsahujúce vrecúška na 10 kalibrácií, hodnota pH jednotlivých vreciek pH 4,01 (10 ks )/7,00 (10 ks) /10,01 (10 ks). Jednorazové vrecká plnené za kontrolovaných podmienok a zaručujúce čerstvý a nekontaminovaný roztok pre každú kalibráciu pH metra. Okrúhly a veľký otvor vreciek umožňujúci jednoduché vloženie senzora pH metra. Rýchla a jednoduchá kalibrácia pomocou vreciek. Krabička s vrecúškami umožňujúca vyberanie po jednom vrecúšku jednou rukou. Neistota merania ± 0,02 pH. Exspirácia minimálne 9 mesiacov odo dňa dodania. |  Balenie  | 1 |
| **5.** | **Snap-Cap Centrifuge Tube, 5 ml (napr. 525-0662** **alebo ekvivalent spĺňajúci parametre opisu)\*** | Skúmavky Snap-Cap s definovaným objemom 5ml, vyrobené z vysoko čistého polypropylénu s nízkou väzbou, na centrifugáciu. Skúmavky bez DNázy/RNázy, ATP a endotoxínu. Skúmavky musia mať dvojitú gradáciu na každej úrovni 0,2 a 0,5 ml. Požadujeme dodať skúmavky s pripojeným uzáverom, ktorý poskytuje tesné a nepriepustné tesnenie. Uzávery ľahko otvárateľné jednou rukou a s bezpečným utesnením v rozsahu od –86 °C do + 80 °C. Stred viečka s tenkou membránou pre ľahký prístup injekčnou striekačkou alebo ihlou. Skúmavky s priemerom 16 mm, identické so štandardnými 15 ml skúmavkami, kompatibilné s väčšinou rotorov, ktoré akceptujú 15 ml skúmavky. Jedno balenie obsahujúce 50 ks skúmaviek (môžu byť rôznych farieb napr. červené, modré, zelené a žlté). Exspirácia minimálne 6 mesiacov odo dňa dodania. | Balenie | 1 |
| **6.** | **Microcentrifuge tubes, 1,5 ml (napr. 525-1230 alebo ekvivalent spĺňajúci parametre opisu)\*** | Mikrocentrifúgové skúmavky s kónickým dnom z ultračistej polypropylénovej živice, umožňujúce ľahké sledovanie obsahu, vhodné pre väčšinu bežných rotorov. Skúmavky autoklávovateľné, sterilizované žiarením. Matné uzávery, odolné voči vypadnutiu a otvoreniu sa počas intenzívnej centrifugácie, súčasne možnosť prepichnúť ich injekčnou striekačkou . Skúmavky bez RNázy, DNázy a endotoxínu. Gravírované stupne zaisťujúce presnosť pipetovania. Skúmavky s bočným popisovacím povrchom a autoklávovateľné pri 121 °C a zmraziteľné na –80 °C. Jedno balenie obsahujúce 100 ks skúmaviek rôznych farieb (min. v červenej, oranžovej, žltej, zelenej a modrej farby). Exspirácia minimálne 6 mesiacov odo dňa dodania. | Balenie | 1 |
| **7.** | µ-Plate 24 Well Black ID 14 mm (napr. MSPP82426 alebo ekvivalent spĺňajúci parametre opisu)\* | Čierna 24-jamková kultivačná platnička s plochým a čírym dnom pre vysokovýkonnú mikroskopiu, fluorescenčné skenery, farbenie a fixáciu. Platnička pre zobrazovanie s vysokým rozlíšením cez spodnú časť polymérového krycieho sklíčka č. 1,5 s najvyššou optickou kvalitou. Platnička min. na zobrazovanie živých alebo fixných buniek na báze fluorescencie, vysokovýkonný skríning (HTS) v bunkových kultúrach, experimenty založené na sledovanie schopnosti hojenia a regenerácie, na rozsiahle experimenty založené na báze transfekcie buniek. Požadované technické parametre platničky: dĺžka/šírka (127,5 / 85,5 mm), výška s / bez veka (22,4 / 20,0 mm), vzdialenosť od jamky k jamke (18,9 mm), priemer jamky (14,0 mm), hĺbka jamky (19,0 mm), objem jamky (1 ml), rastová plocha na jamku (1,54 cm2), pokrytá plocha na jamku s použitím 1 ml (4,4 cm2), spodnú časť platničky tvorí ibidi Polymer Coverslip. Štandardný formát a rozmery platničky 85,5 x 127,5 mm. 24 okrúhlych jamiek so štandardným číslovaním, platničky kompatibilné s automatizačnými zariadeniami, sterilné, samostatne balené. Jedno balenie obsahujúce 15 ks platničiek. Exspirácia minimálne 6 mesiacov odo dňa dodania. | Balenie | 3 |
| **8.** | µ-Plate 96 Well Black (napr. MSPP89626 alebo ekvivalent spĺňajúci parametre opisu)\* | Čierna 96-jamková platnička so štvorcovými jamkami, s plochým a čírym dnom pre vysokovýkonnú mikroskopiu. Platničky pre zobrazovanie s vysokým rozlíšením cez spodnú časť polymérového krycieho sklíčka č. 1,5 s najvyššou optickou kvalitou, platničky vhodné min. pre kultiváciu buniek, vysokovýkonný skríning (HTS), širokouhlé fluorescenčné zobrazovanie a konfokálnu mikroskopiu živých a fixných buniek, skríning zlúčenín (toxikológia), rozsiahle experimenty založené na báze transfekcie buniek, zobrazovanie živých buniek. Technické parametre platničky: dĺžka/šírka (127,8 / 85,5 mm), výška platničky s / bez veka (17,2 / 15,0 mm), vzdialenosť od jamky k jamke (9,0 mm), rozmery jednej jamky (7,4 x 7,4 mm²), hĺbka jednej jamky (12,9 mm), objem na jamku (300 ul), rastová plocha jamky (0,56 cm2), pokrytá plocha na jamku s použitím 300 ul (2,35 cm2), spodnú časť platničky tvorí ibidi Polymer Coverslip. Platnička kompatibilná s robotikou a čítačkami platničiek vďaka štandardnému formátu (85,5 x 127,5 mm), 96 kvadratických jamiek so štandardným číslovaním (písmená A–H a čísla 1–12). Platničky sterilné, samostatne balené. Jedno balenie obsahujúce 15 ks platničiek. Exspirácia minimálne 6 mesiacov odo dňa dodania. | Balenie | 3 |

*\* V prípade predloženia ekvivalentu, musí tento spĺňať požiadavky opisu; Pokiaľ je v špecifikácii uvedený konkrétny počet kusov v balení, umožňujeme predložiť ponuku s ekvivalentným/iným počtom kusov v balení tak, aby bolo možné dodanie celkového požadovaného množstva kusov/objemu.*